Blaze7451/Wiki-th-20250601 huggingface dataset:
กาพย์ห่อโคลง

กาพย์ห่อโคลง ผู้แต่งชื่อ เจ้าฟ้าธรรมธิเบศรไชยเชษฐสุริยะวงศ์ (เจ้าฟ้ากุ้ง) เป็นชื่อของบทประพันธ์ ที่แต่งขึ้น โดยใช้กาพย์ยานี สลับกับ โคลงสี่สุภาพ กาพย์ยานี กับ โคลงสี่สุภาพนั้น จะต้องมีความอย่างเดียวกัน คือให้วรรคที่หนึ่งของกาพย์ยานี กับบาทที่หนึ่งของโคลงสี่สุภาพ บรรยายข้อความอย่างเดียวกัน หรือบางทีก็ให้คำต้นวรรคของกาพย์ กับคำต้นบทของโคลง เป็นคำเหมือนกัน ส่วนบัญญัติหรือกฎข้อบังคับต่าง ๆ เหมือนกับกฎของกาพย์ยานี และโคลงสี่สุภาพทั้งสิ้น 
เนื้อหาเล่าเรื่องการเดินทางไปพระพุทธบาทและชมธรรมชาติอันน่าตื่นตาตื่นใจที่พบเห็นระหว่างทาง เริ่มต้นจากบทชมริ้วขบวนการเดินทาง และปิดท้ายด้วยการบอกข้อมูลเกี่ยวกับกวี จุดประสงค์ของกวี และวิธีอ่านโคลงให้ไพเราะ เป็นจำนวนกาพย์ทั้งสิ้น 108 บท และโคลง 113 บท

**ตัวอย่างกาพย์ห่อโคลง**
กาพย์ห่อโคลงประพาสธารทองแดง

**ส่วนกาพย์ยานี**

**ส่วนโคลงสี่สุภาพ**

**อ้างอิง**
 http://my.dek-d.com/Writer/story/viewlongc.php?id=353900&chapter=2- http://www.bloggang.com/mainblog.php?id=song982&month=26-07-2009&group=14&gblog=2
หมวดหมู่:กาพย์
หมวดหมู่:โคลง
จันทโครพ

จันทโครพ เป็นตัวเอกในนิทานเรื่องจันโครพ มีฐานะเป็นเจ้าชาย ถูกโจรป่าทำร้ายระหว่างการเดินทางกลับเมือง เหตุเพราะไม่เชื่อฟังคำสั่งของอาจารย์

**เรื่องย่อ**
เจ้าชายจันทโครพแห่งเมืองพาราณสี เมื่อเขาเติบโตเป็นหนุ่ม ได้ออกแสวงหาอาจารย์เพื่อรำเรียนวิชา แล้วได้เจอกับพระฤๅษี ได้ร่ำเรียนวิชาจากท่านจนสำเร็จ จากนั้น จึงได้เดินทางกลับบ้านเมืองของตน แต่ก่อนที่จะออกเดินทางฤๅษีได้มอบผอบแก้วให้แล้วสั่งกำชับว่าห้ามเปิดจนกว่าจะถึงบ้านเมือง แต่จันทโครพได้เสียสัตย์แอบเปิดผอบนั้นเสียก่อน ซึ่งในผอบมีนางโมราได้ปรากฏตัวออกมา จันทโครพก็ได้พานางโมราเดินทางต่อไปแต่ ระหว่างทางได้พบกับโจรป่า ซึ่งเห็นนางโมราเข้าจึงคิดแย่งชิง จันทโครพก็ถูกโจรป่าฆ่าตาย (นางโมราเห็นจันทโครพตาย ก็ย่อมไม่ได้ตำแหน่งอัครมเหสีจึงไปอยู่กับโจรป่า เพราะจันทโครพสัญญาว่าจะมอบตำแหน่งอัครมเหสีให้)
แต่จันทโครพยังไม่ถึงความตายพระอินทร์จึงมาชุบชีวิตให้จันทโครพ แล้วบอกว่าเนื้อคู่ที่แท้จริงอยู่ทางทิศเหนือ แล้วพระอินทร์ก็สาปนางโมราให้เป็นชะนี (โจรป่าคิดว่าวันหนึ่งถ้านางโมราได้เจอคนอื่นที่ดีกว่าตน จะต้องทิ้งตนไปแน่ เพราะขนาดจันทโครพผู้ที่เป็นถึงองค์ชายนางยังทิ้งได้ ดังนั้นโจรป่าจึงหนีไป นางโมราจึงออกตามหาโจรป่า) จันทโครพได้เดินทางไปทางที่พระอินทร์บอก ก็พบถ้ำหนึ่งที่มียักษ์คอยเฝ้าอยู่จันทโครพจึงคิดว่าในถ้ำนั้นมีเนื้อคู่ของตนอยู่จึงฆ่ายักษ์ตนนั้น แล้วเดินเข้าไปก็พบผู้หญิงคนหนึ่งชื่อนางมุจลินทร์จึงอยู่กินกัน แล้วจันทโครพคิดถึงพ่อแม่จึงพานางมุจลินทร์หนี (ตอนนั้นนางมุจลินทร์ท้องอ่อนๆด้วย) แล้วเดินไปสักพักก็เหนี่อยแล้วเผลอหลับไปทั้งคู่ นางยักษ์เกาศิกีซึ่งอาศัยอยู่ลุ่มน้ำบริเวณนั้น เมื่อเห็นเจ้าชายจันทโครพก็เกิดหลงรัก เลยคิดกำจัดนางมุจลินทร์ นางยักษ์เกาศิกีจึงนำตัวนางมุจลินทร์ไปฟาดกับต้นไม้แล้วเหวี่ยงไปสุดแรง จากนั้นก็ปลอมตัวเป็นนางมุจลินทร์ไปนอนข้างจันทโครพ รวมถึงเป่ามนต์สะกดใส่จันทโครพเพื่อให้ไม่ต้องสงสัยในตน เมื่อจันโครพเดินทางมาถึงเมืองก็ขอนอนพักผ่อน แล้วพอตอนกลางคืนนางยักษ์เกาศิกีก็ไปกินวัวของชาวบ้าน โดยหารู้ไม่ว่าเจ้าของวัวดูอยู่ เจ้าของวัวจึงไปบอกพระราชา (พ่อของจันทโครพ) (นางยักษ์ได้นำเสื้อผ้าที่เลอะเลือดไปซ่อนไว้) แต่ตอนนั้นดึกมากแล้วจึงพูดกันพรุ่งนี้เช้า
เมื่อเช้าแล้วจันทโครพได้ปลุกนางมุจลินทร์ปลอม โดยไม่บอกเรื่องคดีแปลกประหลาด แต่นางยักษ์ไม่ได้นอนมาทั้งคืนเลยแสร้งบอกว่าไม่สบาย จันทโครพออกมาเข้าเฝ้าคนเดียว แล้วพระโหราธิบดีก็ตรวจดูดวงให้จันทโครพแล้วบอกว่าพรุ่งนี้ให้จันทโครพพานางมุจลินทร์มาด้วย พอวันรุ่งขึ้นพระโหราธิบดีถามนางมุจลินทร์เกี่ยวกับเวลาที่เกิด แต่นางยักษ์ไม่รู้จึงบอกวันผิดๆไปพระโหราจึงบอกว่า บัดนี้ความจริงเปิดเผยแล้วเจ้าไม่ใช่คนแต่เจ้าเป็นนางยักษ์ นางยักษ์หน้าถอดสี จันทโครพจึงฆ่านางยักษ์เกาศิกีตายแล้วออกตามหานางมุจลินทร์จนพบ และตอนนั้นนางมุจลินทร์ได้คลอดบุตรชายชื่อจันทวงศ์ทั้งสามจึงอยู่กันอย่างมีความสุข

**อ้างอิง**
  จันทโครพ date=2011-10-26 
หมวดหมู่:ตัวละครในวรรณคดีไทย
นิราศเมืองแกลง

นิราศเมืองแกลง  เป็นผลงานกวีนิพนธ์แบบกลอนประพันธ์โดยสุนทรโวหาร เป็นนิราศเรื่องแรกของเขาที่ได้แต่งขึ้นในปี พ.ศ. 2349 มีใจความกล่าวถึงการเดินทางโดยเรือเพื่อไปยังเมืองแกลง โดยมีศิษย์ 5 คนร่วมโดยสารไปด้วยกัน คือ น้อยกับพุ่ม และมีผู้นำทางชื่อนายทิตเป้าหมายการเดินทางของสุนทรภู่ไม่ปรากฏแน่ชัด บ้างว่าเขาต้องการไปบวชกับบิดา บ้างว่าเขาเดินทางไปขอเงินเพื่อกลับมาแต่งงาน นักวิชาการยังไม่สามารถหาข้อสรุปได้ว่าสุนทรภู่กลับไปทำไม แต่ทางจังหวัดระยองได้นำเรื่องราวอิงประวัติศาสตร์ในช่วงนั้นไปสร้างเป็นอนุสาวรีย์สุนทรภู่ที่เมืองแกลง

**เนื้อหาโดยย่อ และเส้นทางการเดินทาง**
ปีพ.ศ. 2349 หลังจากกรมพระราชวังหลังเสด็จทิวงคต สุนทรภู่ซึ่งถูกจองจำอยู่เหตุจากการลอบรักใคร่กับแม่จัน จึงได้รับการปล่อยตัวเป็นการถวายพระกุศล สุนทรภู่เขียนในส่วนขึ้นต้นของนิราศว่า
:จะพลัดพรากจากกันไม่ทันลา
:ใช้แต่ตาต่างถ้อยสุนทรวอน 
เป็นอันว่าสุนทรภู่ถูกใช้ไปราชการด่วนจนถึงกับไม่มีเวลาไปบอกลาแม่จันได้เลย เหตุที่ว่าสุนทรภู่ต้องไปด้วยราชการก็เนื่องจากความท่อนหนึ่งว่า
:จะกรวดน้ำคว่ำขันจนวันตาย
:แม้เจ้านายท่านไม่ใช้แล้วไม่มา
ผู้ร่วมทางของสุนทรภู่ในการเดินทางคราวนี้ ได้แก่ นายแสง เป็นผู้นำทาง และน้อยกับพุ่ม ศิษย์น้องสองคน ทั้งหมดล่องเรือไปตามแม่น้ำเจ้าพระยา ลัดเลาะคลองสำโรงไปออกมาแม่น้ำบางปะกงแล้วลงสู่ทะเล เลียบริมทะเลไปขึ้นฝั่งที่บริเวณหาดบางแสน จากนั้นจึงเดินเท้าต่อ สุนทรภู่ได้แวะพักที่บ้านขุนรามอยู่เป็นหลายวัน ก่อนจะออกเดินทางต่อไปเมืองแกลง ซึ่งในเวลานั้นเป็นบ้านป่าเมืองเถื่อนอยู่ในป่าทึบ หนทางจะไปถึงนั้นแสนกันดารและเต็มไปด้วยอันตราย ทั้งคณะเดินทางกันต่อจนไปถึงเมืองระยอง ถึงตรงนี้ นายแสงมิได้ร่วมเดินทางต่อไปด้วย
สุนทรภู่กับน้องทั้งสองเดินทางต่อไปอีกจนถึงบ้านกร่ำ เมืองแกลง ได้พบบิดาของตนซึ่งบวชเป็นพระมาตลอดนับแต่สุนทรภู่เกิด สุนทรภู่ได้ถือศีลกินเจอยู่กับบิดาพักหนึ่ง แล้วเกิดล้มป่วยเป็นไข้ ต้องพักรักษาตัวอยู่นานหลายเดือนกว่าจะเดินทางกลับมาถึงพระนครศรีอยุธยาของบันชา

**หมุดกวี**
จังหวัดระยองมีการทำหมุดกวี มีลักษณะเป็นป้ายหินอ่อนตั้งอยู่ในตำแหน่งของสถานที่ที่ถูกกล่าวถึงในนิราศเมืองแกลง มีการสร้างจำนวน 28 หมุด ตามตำแหน่งที่กล่าวถึงในนิราศ 28 จุด ตั้งแต่บางไผ่จนถึงแหลมแม่พิมพ์

**อ้างอิง**

**แหล่งข้อมูลอื่น**
  date=2008-05-30 
หมวดหมู่:วรรณคดีประเภทกลอน
หมวดหมู่:นิราศ
หมวดหมู่:กวีนิพนธ์ของสุนทรภู่
หมวดหมู่:จังหวัดระยองในบันเทิงคดี
เจ้าจอมมารดาเขียน ในรัชกาลที่ 4

เจ้าจอมมารดาเขียน (พ.ศ. 2385 – 14 เมษายน พ.ศ. 2484) เจ้าจอมมารดาในพระบาทสมเด็จพระจอมเกล้าเจ้าอยู่หัว เป็นธิดาของท่านอ้น และท่านอิ่ม จากสกุลสิริวันต์ เป็นหลานของเจ้าจอมมารดางิ้ว ในพระเจ้าบรมวงศ์เธอ พระองค์เจ้าลักขณานุคุณ ซึ่งเป็นพระมารดาของสมเด็จพระนางเจ้าโสมนัสวัฒนาวดี
เจ้าจอมมารดาเขียนมีนามเรียกขานทั่วไปว่า "เขียนอิเหนา" ด้วยเป็นละครหลวงที่รำเป็นตัวอิเหนาได้งดงามไม่มีใครสู้ เป็นเจ้าจอมมารดาที่พระบาทสมเด็จพระจอมเกล้าเจ้าอยู่หัว โปรดมากท่านหนึ่ง เมื่อพระราชโอรสคือ พระเจ้าบรมวงศ์เธอ กรมพระนราธิปประพันธ์พงศ์ประสูตินั้น พระบาทสมเด็จพระจอมเกล้าเจ้าอยู่หัว พระราชทานกริชให้ นอกเหนือจากพระแสงดาบที่พระราชทานพระราชโอรสทุกพระองค์ โดยมีรับสั่งว่า "เป็นลูกอิเหนา"
เจ้าจอมมารดาเขียน ถึงแก่อสัญกรรม เมื่อวันที่ 14 เมษายน พ.ศ. 2484 รวมอายุ 99ปี พระราชทานเพลิงศพเมื่อวันที่ 22 เมษายน ปีเดียวกัน ณ วัดไตรมิตรวิทยารามวรวิหาร นับเป็นเจ้าจอมมารดาในรัชกาลที่ 4 ซึ่งอสัญกรรมเป็นลำดับสุดท้าย

**เครื่องราชอิสริยาภรณ์**
 2436- 2447

**อ้างอิง**
  เขียน เจ้าจอมมารดา date=2007-09-28 
หมวดหมู่:พระภรรยาในรัชกาลที่ 4
หมวดหมู่:เจ้าจอมมารดา 
หมวดหมู่:ผู้ได้รับเหรียญรัตนาภรณ์ ม.ป.ร.3
เลซิทิน

ตัวอย่างโครงสร้างทางเคมีของสารประกอบกลุ่มเลซิทิน
เลซิทิน (lecithin) เป็นไขมันชนิดฟอสโฟลิพิด (phospholipid) ที่มีความจำเป็นต่อเซลล์ทุกชนิดในร่างกาย เยื่อหุ้มเซลล์ (cell membrane) ซึ่งเป็นส่วนที่ควบคุมการเข้าออกของสารอาหาร ถ้าไม่มีเลซิทินจะมีลักษณะแข็งและขาดความยืดหยุ่น นอกจากนี้ยังพบว่าเลซิทินเป็นส่วนประกอบของเยื่อหุ้มสมอง กล้ามเนื้อ และเซลล์ประสาท เลซิทินยังมีคุณสมบัติเป็น emulsifier หรือสารที่ทำให้น้ำกับน้ำมันเข้ากันได้ ดังนั้นจะพบว่าได้มีการนำมาใช้ในการควบคุมคอเลสเตอรอลในเลือดอย่างแพร่หลาย
เลซิทินพบได้มากในถั่วเหลือง แต่แหล่งอาหารอื่น ๆ ที่ให้เลซิทินยังมีอีกมากมาย อาทิ ไข่แดง ตับ ข้าวโอ๊ต กะหล่ำปลี กะหล่ำดอก เนื้อสัตว์ ปลา บริวเวอร์ยีสต์ และพืชบางชนิด ทั้งนี้อาจจะรวมถึงผลิตภัณฑ์ Multi-Vitamin ที่มีเลซิทินผสมอยู่ด้วย เลซิทินที่วางจำหน่ายในท้องตลาดมีอยู่สองชนิด คือ แกรนูล และแคปซูล ชนิดแกรนูลนิยมรับประทาน โดยผสมกับเครื่องดื่มชนิดต่าง ๆ เช่น นม นมเปรี้ยว น้ำผลไม้ ฯลฯ และยังนิยมให้ผสมหรือโปรยบนอาหารประเภทต่าง ๆ อีกด้วย
สารสำคัญที่พบในเลซิทิน ได้แก่ ฟอสฟาทิดิลโคลีน (phosphatidylcholine) ซึ่งสารนี้จะให้วิตามินบีชนิดหนึ่ง เรียกว่า โคลีน สารโคลีนเป็นสารต้นตอในการสังเคราะห์สารสื่อประสาท อะซีทิลโคลีน (acetylcholine) ส่วนประกอบอื่น ๆ ของเลซิทิน ได้แก่ ฟอสฟาทิดิลอิโนซิทอล ฟอสฟาทิดิลเอททาโนลามีน กรดลิโนเลอิก ฯลฯ

**ประโยชน์**
# ช่วยป้องกันและสลายคอเลสเตอรอล หรือไขมันที่อุดตันในหลอดเลือด จึงนิยมกันมากในผู้ที่มีปัญหาไขมันอุดตันในหลอดเลือด
# phosphaticylcholine ซึ่งให้สารโคลีน เป็นสารตั้งต้นของสารสื่อประเภท อะเซททิลโคลีน จะช่วยให้ความจำและความสามารถในการเรียนรู้ดีขึ้น
# ช่วยให้การทำงานของตับมีประสิทธิภาพมากขึ้น
# ลดการอุดตันของถุงน้ำดี (gall Stones)
# ให้สารอิโนซิทอล (inositol) ซึ่งเป็นส่วนที่ช่วยบำรุงเซลล์ประสาท ทำให้การทำงานของระบบประสาทดีขึ้น
# การใช้เพื่อป้องกัน และรักษาโรคความจำเสื่อม ยังอยู่ในระหว่างการศึกษา

**อ้างอิง**
หมวดหมู่:สารเคมี
หมวดหมู่:ผลิตภัณฑ์จากถั่วเหลือง
กระดุม

กระดุมกลมแบนทั่วไป
กระดุมแบบมีห่วง
กระดุม หมายถึงวัตถุที่เป็นชิ้นส่วนเล็กๆ ลักษณะโค้งมนหรือกลมแบนและอาจมีลวดลาย ใช้สำหรับผูกติดเข้ากับเสื้อผ้าเพื่อปกปิดหรือไม่ให้หลุดออกจากร่างกาย หรือเพื่อใช้ในการตกแต่งเสื้อผ้าเพียงเท่านั้น ใช้งานโดยการกลัดเข้ากับรังดุมหรือห่วงบนผ้าอีกชิ้นหนึ่ง จะทำให้ปลายผ้าที่มีกระดุมกับรังดุมอยู่ติดกัน กระดุมสามารถผลิตได้ด้วยวัสดุหลายชนิด ไม่ว่าจะเป็นวัสดุจากธรรมชาติ อาทิ เขาสัตว์ กระดูก เปลือกหอย ไม้ หรือวัสดุสังเคราะห์เช่น แก้ว โลหะ พลาสติก เป็นต้น
หมวดหมู่:เครื่องรัดตรึง
หมวดหมู่:วัสดุตัดเย็บ
หมวดหมู่:เครื่องประดับ
ความต้องการ

ความต้องการ เป็นรูปแบบทางจิตวิทยาหรือความรู้สึก ที่นำไปสู่จุดมุ่งหมาย หรือเหตุผล การกระทำของพฤติกรรม แบบจำลองสำหรับความต้องการที่เป็นที่รู้จักคือ ลำดับขั้นความต้องการของมาสโลว์ ที่นิยามในปี ค.ศ. 1943 โดย อับราฮัม มาสโลว์ นักจิตวิทยาชาวอเมริกัน เกี่ยวกับความต้องการ 5 ระดับขั้น
ในทางพุทธศาสนา ความต้องการ ความอยากได้อยากมี ที่นอกเหนือจากการดำรงชีวิตในปัจจุบัน อาจกล่าวได้เป็นกิเลสทั้งปวง
หมวดหมู่:จิตวิทยา
หมวดหมู่:คำศัพท์เศรษฐศาสตร์
สารก่อมะเร็ง

สัญลักษณ์เตือน"สารเคมีนี้อาจเป็นสารก่อมะเร็ง"
สารก่อมะเร็ง (carcinogen) หมายถึง สาร วัตถุ นิวไคลด์กัมมันตรังสี หรือการแผ่รังสีใดๆ ที่เป็นตัวกระตุ้นที่ก่อให้เกิดมะเร็ง ซึ่งเกิดจากการเปลี่ยนแปลงเสถียรภาพของจีโนม หรือการรบกวนกระบวนการสร้างและสลายในระดับเซลล์ ธาตุกัมมันตรังสีบางชนิดก็ถูกจัดให้เป็นสารก่อมะเร็ง ซึ่งการกระตุ้นนั้นจะมาจากรังสีที่แผ่ออกมา อาทิ รังสีแกมมาหรืออนุภาคแอลฟา สารก่อมะเร็งอย่างหนึ่งที่รู้จักโดยทั่วไปคือ ควันบุหรี่

**อ้างอิง**

**แหล่งข้อมูลอื่น**
  U.S. National Toxicology Program's Report on Carcinogens-  Recognized Carcinogens date=2007-12-17 -  American Cancer Society date=2008-03-17 -  Database of Rodent Carcinogens date=2010-06-10 -  Comparing Possible Cancer Hazards from Human Exposures to Rodent Carcinogens date=2012-09-03
เทียน

เทียน อาจหมายถึง- เทียนไข อุปกรณ์ให้แสงสว่าง- เทียนหอม อุปกรณ์ให้แสงสว่างที่มีกลิ่นหอม- เทียนพรรษา เทียนไขขนาดใหญ่ทางพระพุทธศาสนา- เทียนน้ำ วงศ์พรรณไม้ชนิดหนึ่ง- เทียนทอง พืชชนิดหนึ่ง- เทียนซาน ภูเขา
หมวดหมู่:คณะในกลุ่มสื่อสารมวลชน

หมวดหมู่นี้สำหรับคณะที่จัดการเรียนการสอนทางด้านนิเทศศาสตร์ และ สื่อสารมวลชน เช่น คณะนิเทศศาสตร์ คณะวารสารศาสตร์และสื่อสารมวลชน คณะวิทยาการสื่อสาร เป็นต้น

หมวดหมู่:สื่อสารมวลชน
รายชื่อคณะนิเทศศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มนิเทศศาสตร์ หมายถึง ศาสตร์ที่เกี่ยวข้องกับศิลปะในการสื่อสาร โดยให้ความสำคัญกับการสื่อสาร จากองค์ประกอบของการสื่อสาร และสื่อสารมวลชน เป็นคำที่ใช้อธิบายถึงสาขาวิชาที่เกี่ยวกับการถ่ายทอดข้อมูลผ่านสื่อมวลชนให้คนส่วนใหญ่ มักมีความหมายเกี่ยวข้องกับหนังสือพิมพ์ นิตยสาร เครื่องรับวิทยุ โทรทัศน์ ภาพยนตร์ ที่ใช้ในการเผยแพร่ข่าวหรือการโฆษณา

**รายชื่อคณะนิเทศศาสตร์ในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**ดูเพิ่ม**
 คณะวิชา
หมวดหมู่:คณะนิเทศศาสตร์ในประเทศไทย
นิเทศศาสตร์
นิเทศศาสตร์
ถนนเฉลิมพระเกียรติ 80 พรรษา 5 ธันวาคม 2550

ภาพเส้นทางในช่วงที่ 2 เป็นทางยกระดับระยะทาง 5.450 กิโลเมตร เป็นสะพานที่ยาวที่สุดในประเทศไทยแทนที่สะพานติณสูลานนท์
ถนนเฉลิมพระเกียรติ 80 พรรษา 5 ธันวาคม 2550 เป็นเส้นทางในความรับผิดชอบของกรมทางหลวงชนบท โดยใช้ชื่อรหัสสายทาง พท.3037 เปิดใช้งานเมื่อวันที่ 9 มกราคม พ.ศ. 2550 เป็นสายทางที่สร้างตามแนวระหว่างทะเลน้อยกับทะเลหลวงของทะเลสาบสงขลา ซึ่งชาวบ้านได้ร่วมกันสร้างถนนลูกรังกันมาก่อน แต่มีปัญหาถนนพังชำรุดง่ายและเมื่อถึงฤดูน้ำหลากก็ยังเป็นแนวขวางทางระบายน้ำระหว่างทะเลน้อยกับทะเลหลวง คณะรัฐมนตรีจึงมีมติ เมื่อวันที่ 10  มิถุนายน พ.ศ. 2546 ดำเนินการก่อสร้างสายทางตามโครงการภายใต้แผนบูรณาการงบประมาณพัฒนาลุ่มน้ำทะเลสาบสงขลา โดยให้กรมทางหลวงชนบทเร่งรัดดำเนินการก่อสร้างถนนดังกล่าวเฉพาะส่วนที่จำเป็นเร่งด่วนในปีงบประมาณ พ.ศ. 2546 จำนวน 50 ล้านบาท และใช้งบประมาณจากปีงบประมาณ พ.ศ. 2547 ถึง พ.ศ. 2549 ในการดำเนินก่อสร้างต่อไปอีก 549 ล้านบาท โดยเส้นทางในช่วงที่ 2 เป็นทางยกระดับระยะทาง 5.450 กิโลเมตร 
เดิมถนนสายนี้ชื่อ “ถนนสายบ้านไสกลิ้ง – บ้านหัวป่า ภายหลังเปิดการใช้งานสำนักงานทางหลวงชนบทจังหวัดพัทลุง ได้ขอความเห็นจากทุกภาคส่วนให้ร่วมเสนอชื่อถนนสายดังกล่าว เพื่อให้เกิดการมีส่วนร่วมและเป็นชื่อที่ไดรับการยอมรับในการเรียกใช้ ซึ่งผลการรับฟังเสียงส่วนใหญ่มีความเห็นร่วมกันให้ตั้งชื่อถนนใหม่จากเดิม “ถนนสายบ้านไสกลิ้ง อำเภอควนขนุน จังหวัดพัทลุง – บ้านหัวป่า อำเภอระโนด จังหวัดสงขลา” เปลี่ยนเป็น “ถนนเฉลิมพระเกียรติ 80 พรรษา 5 ธันวาคม 2550” เพื่อให้เหมาะสมกับปีมหามงคลเฉลิมพระชนมพรรษา 80 พรรษา ของพระบาทสมเด็จพระเจ้าอยู่หัว

**ลักษณะเส้นทาง**
 ช่วงที่ 1 ถนนลาดยาง Asphaltic  Concrete จากบ้านไสกลิ้ง อำเภอควนขนุน จังหวัดพัทลุง กม.ที่ 0+000 ถึง กม.ที่ 5+900 ระยะทาง 5.900 กิโลเมตร มีสะพานข้ามคลองยวน ความยาว 140 เมตร (กม.ที่ 3+055 - กม.ที่ 3+195)- ช่วงที่ 2 ทางยกระดับผ่านป่าพรุ และทางน้ำหลาก กม.ที่ 5+900 ถึง กม.ที่ 11+350 ระยะทาง 5.450 กิโลเมตร- ช่วงที่ 3 ถนนลาดยาง Asphaltic Concrete จาก กม.ที่ 11+350 จนถึงบ้านหัวป่า อำเภอระโนด จังหวัดสงขลา กม.ที่ 17+547 ระยะทาง 6.197 กิโลเมตร มีสะพานข้ามคลองกก ความยาว 80 เมตร (กม.ที่ 14+050 ถึง กม.ที่ 14+130)

**รายละเอียดของสัญญา**
 ผู้ว่าจ้าง : สำนักก่อสร้างทาง กรมทางหลวงชนบท- ผู้ออกแบบ : บริษัท พอล คอนซัลแตนส์ จำกัด และ บริษัท ครีเอทีฟ เทคโนโลยี จำกัด- ผู้ควบคุมงาน : บริษัท วิชชากร จำกัด (สัญญาจ้างที่ปรึกษาเลขที่ 196/2547 ลงวันที่ 24 สิงหาคม พ.ศ. 2547)- ผู้รับจ้างก่อสร้าง : บริษัท เอ . เอส . แอสโชซิเอท เอนยิเนียริ่ง (1964) จำกัด (สัญญาจ้างก่อสร้างเลขที่ 188/2547 ลงวันที่ 16 สิงหาคม พ.ศ. 2547)- มูลค่าการก่อสร้าง : 549,000,000.00 บาท (โดยเป็นงบประมาณปี 2547 จำนวน 140 ล้านบาท งบประมาณปี 2548 จำนวน 137.50 ล้านบาท และงบประมาณปี 2549 จำนวน 271.50 ล้านบาท)- ระยะเวลาการดำเนินการก่อสร้าง : 720 วัน- วันเริ่มสัญญา : 6  กันยายน พ.ศ. 2547- วันสิ้นสุดสัญญา : 26 สิงหาคม พ.ศ. 2549

**แหล่งข้อมูลอื่น**
  ข้อมูลโครงการก่อสร้างถนนสายบ้านไสกลิ้ง-หัวป่า date=2007-09-03  จากกรมทางหลวงชนบท- http://songkhlatoday.com/paper/25587fix-attempted=yes 

หมวดหมู่:ถนนในจังหวัดพัทลุง
หมวดหมู่:ถนนในจังหวัดสงขลา
พท.3037
กาแฟไอริช

กาแฟไอริช
กาแฟไอริช (caife Gaelach) เป็นการนำเอสเปรสโซที่ชงแล้วมาผสมกับวิสกี้ไอริช โดยมีขั้นตอนในการทำดังนี้
# นำมะนาวไปถูริมปากแก้วกาแฟ
# จุ่มลงไปในถาดใส่น้ำตาลทรายแดงให้ติดกับขอบแก้ว
# นำปากแก้วที่มีน้ำตาลทรายแดงติดอยู่มาลนไฟจนเป็นคาราเมล
# ขณะลนก็ใส่กาแฟลงไปในแก้วแล้วค่อย ๆ เติมวิสกี้ไอริชลงไปประมาณ 1 ออนซ์
# โรยน้ำตาลทรายแดงลงไป 1-2 ช้อนชา (ตามใจชอบ)
# ใส่ครีมลงไปข้างบนสุด (ไม่ต้องมากนัก)

**แหล่งข้อมูลอื่น**
  The Irish Coffee Story date=2020-04-28  by The Buena Vista Cafe, San Francisco, CA
หมวดหมู่:กาแฟ
แผนพัฒนาพื้นที่ภาคตะวันตกของจีน

เขตเศรษฐกิจใหญ่ทั้งสี่ของจีน
ไฟล์:Zhongguo jingji bankuai (loyal).svg  
ตะวันออก 
ตะวันตก 
ตะวันออกเฉียงเหนือ  
กลาง  
แผนพัฒนาพื้นที่ภาคตะวันตกของจีน (p=Xībù Dàkāifā ซีปู้ต้าไคฟา; China Western Development) คือนโยบายที่เสนอโดยรัฐบาลสาธารณรัฐประชาชนจีนเพื่อพัฒนาพื้นที่ภาคตะวันตกของจีน โดยกินพื้นที่ร้อยละ 71.4 ประชากรร้อยละ 28.8 และเศรษฐกิจร้อยละ 16.8 ของประเทศ ปกคลุมอาณาเขตของ 6 มณฑล (กานสู้ กุ้ยโจว ชิงไห่ ฉ่านซี เสฉวน ยูนนาน) 5 เขตปกครองตนเอง (กวางสี มองโกเลียใน หนิงเซี่ย ทิเบต) และ 1 เทศบาลนคร (นครฉงชิ่ง) 
รถไฟใต้ดินนครฉงชิ่ง และทางรถไฟชิงไห่ คือตัวอย่างของโครงการนี้
หมวดหมู่:ประเทศจีน
ดีเจ

ไฟล์:DJ Tiesto performance in 808 Nightclub, progressive trance music, Bangkok, Thailand.jpg|thumb|270px|ดีเจ ทีเอสโต
ดีเจ (DJ ย่อมาจาก disc jockey) หมายถึงผู้จัดรายการเพลงประกอบความรู้เกี่ยวกับเพลงหรือเรื่องอื่นๆ ซึ่งอยู่ในความสนใจของผู้ฟัง ในสถานที่ฟังเพลง ในที่นี้มี 2 ความหมายคือ ดีเจที่จัดรายการเพื่อออกอากาศทางสถานีวิทยุกระจายเสียง และดีเจที่เปิดเพลงตามไนต์คลับ หรือตามงานบันเทิงต่าง ๆ โดยในขณะทำหน้าที่ดีเจ อาจมีการเล่นแผ่นหรือปรับเสียงในลักษณะต่าง ๆ เพื่อดัดแปลงให้ได้เสียงที่แปลกใหม่ไปจากเดิม
ดีเจที่มีความหมายถึงนักจัดรายการวิทยุ รูปแบบการจัดรายการอาจเป็นรายการที่มีกำหนดเวลาแน่นอน หรือเป็นรายการที่ให้บริการตลอดวัน หรือรายการอยู่เป็นเพื่อนคุยกับนักศึกษาที่ดูหนังสือดึก ๆ หรือรายการโชว์ดึก โดยมีหัวข้อคุยเป็นประเด็นเรื่องราวตามกระแสเหตุการณ์บ้านเมืองและโลกแทรกไว้ในรายการ หรือรายการเพื่อสุขภาพ รายการเพื่อผู้บริโภค รายการเพื่อการศึกษา การทบทวนข้อสอบของนักเรียนเพื่อเตรียมสอบเข้ามหาวิทยาลัย การตอบปัญหาสุขภาพจิตสำหรับผู้ฟังที่มีปัญหาคับข้องใจ หรืออาจเป็นรายการสายด่วน เพื่อช่วยเหลือความเดือดร้อน โดยนักจัดรายการวิทยุจะเปิดเพลง สลับการให้ความรู้หรือการตอบปัญหา หรือสนทนากับผู้ฟังตามช่วงเวลาที่เหมาะสม เพื่อมิให้เกิดความเบื่อหน่ายแก่ผู้ฟังทั่วไป
หมวดหมู่:อาชีพ

หมวดหมู่:ดนตรีอิเล็กทรอนิกส์แดนซ์
การออกแบบกราฟิก

กราฟิกดีไซน์ (graphic design) คือการออกแบบสื่อสัญลักษณ์ที่มองเห็นด้วยตา (เป็นทัศนศิลป์อย่างหนึ่ง) ทำหน้าที่เพื่อสื่อความหมาย 
กราฟิกดีไซน์ เป็นการทับศัพท์มาจากภาษาอังกฤษ "Graphic Design" คำว่า Graphic มีคำในภาษาไทยที่ใช้แทนได้คือ เรขศิลป์, เลขนศิลป์ หรือ เรขภาพ ส่วน Design แปลว่า การออกแบบ เมื่อรวมกันแล้ว กราฟิกดีไซน์จึงมีความหมายว่า การออกแบบเรขศิลป์ หรือ การออกแบบเลขนศิลป์
ผู้ออกแบบกราฟิกจะทำการสร้าง และ/หรือ รวมส่วนประกอบทางศิลป์อย่าง สัญลักษณ์ รูปภาพ ตัวอักษร มาผ่านกระบวนการทางการออกแบบอย่างหนึ่งอย่างใดหรือมากกว่าหนึ่งกระบวนการทางการออกแบบ เช่น การออกแบบตัวอักษร การวาดภาพประกอบ การจัดองค์ประกอบ เพื่อใช้ในการสื่อสารบางอย่าง
มักมีการเข้าใจผิดว่ากราฟิกดีไซน์เป็นงานที่ทำด้วยคอมพิวเตอร์หรือเป็นการสร้างแอนิเมชันสามมิติเพียงอย่างเดียว ซึ่งในความเป็นจริง คอมพิวเตอร์เป็นเพียงเครื่องมือชิ้นหนึ่งที่ช่วยในการสร้างงานกราฟิกดีไซน์ได้ เช่นเดียวกับ ดินสอ ปากกา พู่กัน

**องค์ประกอบ**
 องค์ประกอบทางศิลปะ เช่น ฟอนต์ตัวหนังสือ ลวดลายต่างๆ- กราฟิกสำหรับองค์กร เช่น  โลโก้องค์กร ตราผลิตภัณฑ์- กราฟิกเพื่อแสดงผลบนจอ เช่น เว็บไซต์ แอปพลิเคชัน วิดีโอเกม คลิปวิดีโอ รายการโทรทัศน์ แอนิเมชัน- กราฟิกบนสื่อที่ติดตั้งในสิ่งแวดล้อม เช่น ป้ายจราจร ป้ายโฆษณา- กราฟิกบนสื่อสิ่งพิมพ์ เช่น หนังสือ หนังสือพิมพ์ นิตยสาร หนังสือนิทาน หนังสือการ์ตูน โปสเตอร์ ใบปลิว - กราฟิกบนภาชนะ เช่น ลวดลายบนเครื่องเบญจรงค์ ฉลากผลิตภัณฑ์- กราฟิกบนผ้า เช่น ลายผ้า แพทเทิร์น- กราฟิกบนสื่ออื่นๆ เช่น ภาพวาดผนังถ้ำ ภาพประติมากรรม
หมวดหมู่:การออกแบบ
หมวดหมู่:การออกแบบกราฟิกส์
พระครูวิสุทธิวงศาจารย์ญาณมุนี (แช่ม)

พระครูวิสุทธิวงศาจารย์ญาณมุนี หรือ หลวงพ่อแช่ม อดีตเจ้าอาวาสวัดไชยธารารามหรือวัดฉลอง และเป็นที่เคารพเลื่อมใสอย่างมากของชาวจังหวัดภูเก็ต

**ประวัติ**
พระครูวิสุทธิวงศาจารย์ญาณมุนี (แช่ม) เกิดเมื่อปีกุน พ.ศ. 2370  ในรัชสมัยพระบาทสมเด็จพระนั่งเกล้าเจ้าอยู่หัว ที่ตำบลบ่อแสน อำเภอทับปุด จังหวัดพังงา ไม่ปรากฏหลักฐานเกี่ยวกับนามของโยมบิดามารดาของท่าน เมื่อเจริญวัยขึ้นโยมบิดามารดาได้ให้ท่านมาอยู่ที่วัดฉลอง ตำบลฉลอง อำเภอทุ่งคา (ปัจจุบันคืออำเภอเมืองภูเก็ต) จังหวัดภูเก็ต โดยฝากตัวเป็นลูกศิษย์ของพ่อท่านเฒ่า เจ้าอาวาสวัดฉลองในเวลานั้น หลวงพ่อแช่มได้บรรพชาเป็นสามเณรและอุปสมบทเป็นพระภิกษุ ศึกษาเล่าเรียนด้านวิปัสสนาธุระอยู่ที่วัดฉลองมาตลอดจนมีความเชี่ยวชาญ 
หลวงพ่อแช่มเป็นผู้เคร่งครัดในพระธรรมวินัยเป็นอย่างยิ่ง จึงเป็นที่เคารพศรัทธาเลื่อมใสของชาวบ้านโดยทั่วไป ต่อมาในปี พ.ศ. 2393 พ่อท่านเฒ่ามรณภาพ หลวงพ่อแช่มได้รับการแต่งตั้งให้เป็นเจ้าอาวาสวัดฉลองสืบต่อมา
ในปี พ.ศ. 2419 เกิดการจลาจลขึ้นในเมืองภูเก็ตจากฝีมือของกลุ่มอั้งยี่กรรมกรขุดแร่ดีบุกชาวจีน ชาวบ้านฉลองที่เคยเป็นลูกศิษย์ของหลวงพ่อแช่มได้ชักชวนให้หลวงพ่อแช่มหนีภัยพวกอั้งยี่ไปซ่อนตัวอยู่ที่อื่น แต่หลวงพ่อแช่มไม่ยอมทิ้งวัดหนีไป ลูกศิษย์ของหลวงพ่อแช่มจึงตัดสินใจรวมกลุ่มกันสู้เพื่อปกป้องหลวงพ่อแช่มและขอผ้าประเจียดจากท่านเพื่อเป็นขวัญกำลังใจ ซึ่งท่านได้อนุโลมตามที่บรรดาลูกศิษย์ขอร้อง ลูกศิษย์ชาวบ้านฉลองกลุ่มนี้ต่อมารบพวกอั้งยี่ชนะ ทำให้คนที่หนีภัยอั้งยี่กลับเข้ามารวมกลุ่มกันสู้พวกจีนอั้งยี่มากขึ้นและอาศัยผ้าประเจียดที่หลวงพ่อแช่มทำขึ้นเป็นเครื่องปลุกใจสำคัญ จนกระทั่งสามารถไล่พวกจีนอั้งยี่ไม่ให้เข้ามาปล้นหมู่บ้านฉลองได้อีก  ในปีต่อมา (พ.ศ. 2420) เมื่อทางการปราบปรามจีนอั้งยี่ภูเก็ตจนราบคาบแล้ว คณะกรมการเมืองภูเก็ตได้ยกความดีความชอบส่วนหนึ่งในการปราบกบฏอั้งยี่ครั้งนี้ให้แก่หลวงพ่อแช่ม และเวลานั้นตำแหน่งพระครูสังฆปาโมกข์เมืองภูเก็ตยังว่างอยู่ พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดแต่งตั้งให้หลวงพ่อแช่มเป็นพระครูสังฆปาโมกข์เมืองภูเก็ต สมณศักดิ์ที่ "พระครูวิสุทธิวงศาจารย์ญาณมุนี" และได้พระราชทานนามวัดฉลองใหม่ว่า "วัดไชยธาราราม" อนึ่งจากเหตุจลาจลอั้งยี่ดังกล่าว ทำให้ชาวเมืองภูเก็ตเชื่อว่า ที่ชาวบ้านฉลองรบชนะพวกจีน เพราะท่านพระครูวัดฉลองมีอิทธิฤทธิ์ในทางวิทยาคม จึงนับถือกันว่าท่านเป็นเกจิอาจารย์สำคัญคนหนึ่งมานับแต่นั้น
พระครูวิสุทธิวงศาจารย์ญาณมุนี (แช่ม) ถึงแก่มรณภาพด้วยอาการอาพาธเป็นอุจจาระธาตุพิการ เมื่อวันที่ 18 เมษายน พ.ศ. 2451 ได้มีการส่งหีบเพลิงไปพระราชทานเพลิงศพที่ภูเก็ต พร้อมเงิน 100 เฟื้อง ผ้าขาว 2 พับ เพื่อใช้ในการพระราชทานเพลิงศพตามธรรมเนียมเมื่อวันที่ 5 เมษายน พ.ศ. 2452

**อ้างอิง**

**แหล่งข้อมูลอื่น**
  2 = พระครูวัดฉลอง โดย กรมพระยาดำรงราชานุภาพ
หมวดหมู่:บุคคลจากจังหวัดพังงา‎
หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:เจ้าคณะจังหวัด
หมวดหมู่:ภิกษุจากจังหวัดพังงา
หมวดหมู่:ภิกษุจากจังหวัดภูเก็ต
เอนโทรปี

การละลายของน้ำแข็งในน้ำ นับเป็นตัวอย่างหนึ่งของการเพิ่มขึ้นของเอนโทรปีของน้ำแข็ง ซึ่งเดิมมีโมเลกุลเรียงอยู่กับที่ มาเป็นโมเลกุลเคลื่อนที่ไปมาภายในแก้ว
เอนโทรปี (entropy) มาจากภาษากรีก εν (en) แปลว่าภายใน รวมกับ τρέπω (trepo) แปลว่า "หมุนกลับ กลับหลังหัน หรือ หนี"  ถือเป็นหัวใจของกฎข้อที่สองของอุณหพลศาสตร์ ซึ่งเกี่ยวข้องกับกระบวนการทางกายภาพที่เกิดขึ้นเองทางธรรมชาติ การเปลี่ยนแปลงดังกล่าวมีแนวโน้มที่จะทำให้ความแตกต่างของ ไม่ว่าจะเป็น อุณหภูมิ แรงดัน ความหนาแน่น หรือค่าอื่น ๆ ในระบบค่อย ๆ น้อยลงจนกลืนเป็นเนื้อเดียวกัน ซึ่งต่างจากกฎข้อที่หนึ่งของอุณหพลศาสตร์ ซึ่งกล่าวถึงการอนุรักษ์พลังงาน 
เอนโทรปีเป็นจำนวนซึ่งใช้อธิบายระบบอุณหพลศาสตร์ เมื่อมองในระดับโมเลกุล กระบวนการทางกายภาพที่เกิดขึ้นเองตามธรรมชาติทำให้โมเลกุลมีการเรียงตัวที่ไม่เป็นระเบียบมากขึ้น สามารถแทนได้ด้วยค่าเอนโทรปีที่เพิ่มขึ้น ในการคำนวณ นิยมใช้สัญลักษณ์ S ซึ่งนิยามจากสมการดิฟเฟอเรนเซียล  โดยที่  แทนพลังงานความร้อนที่ถูกดูดเข้าสู่ระบบที่ย้อนกลับได้ ส่วน T คือ อุณหภูมิสัมบูรณ์
หนึ่งในสมการสำคัญของโลกที่เกี่ยวข้องกับเอนโทรปีคือ สมการของลูทวิช บ็อลทซ์มัน
การเปลี่ยนแปลงในเอนโทรปี (ΔS) ของระบบหนึ่งเดิมจะถูกกำหนดไว้สำหรับกระบวนการอุณหพลศาสตร์ที่ย้อนกลับได้ดังนี้

เมื่อ T เป็น อุณหภูมิสัมบูรณ์ ของระบบนำไปหาร ความร้อน ที่ถ่ายโอนเข้าสู่ระบบนั้นแบบย้อนกลับได้และเพิ่มขึ้นด้วยปริมาณ (δQrev) (ถ้าความร้อนถูกโอนออก เครื่องหมายจะกลับกัน หมายถึงการลดลงของเอนโทรปีของระบบ) นิยามข้างต้นบางครั้งเรียกว่านิยามมหภาคของเอนโทรปีเพราะมันสามารถนำมาใช้ได้โดยไม่คำนึงถึงคำอธิบายขนาดจุลภาคใด ๆ ของเนื้อหาของระบบ แนวคิดของเอนโทรปีถูกพบว่ามีประโยชน์โดยทั่วไปและมีอีกหลายสูตรมาก เอนโทรปีถูกค้นพบเมื่อมันถูกสังเกตเห็นว่าเป็นปริมาณที่จะมีพฤฒิกรรมเป็น ฟังก์ชันของสถานะ ที่เป็นผลมาจากกฎข้อที่สองของอุณหพลศาสตร์
เอนโทรปีเป็น คุณสมบัติแบบกว้างขวาง (extensive property) มันมี มิติ ของ พลังงาน หารด้วย อุณหภูมิ จึงมีหน่วยเป็น จูล ต่อ เคลวิน (J K−1) ใน ระบบ SI (หรือ kg m2 s−2 K−1 ในแง่ของหน่วยพื้นฐาน) แต่เอนโทรปีของสารบริสุทธิ์มักจะเป็น คุณสมบัติแบบเข้มข้น (intensive property) - โดยเป็นได้ทั้งเอนโทรปีต่อหน่วย มวล (หน่วย SI: J K−1 kg−1) หรือเอนโทรปีต่อหน่วย ปริมาณของสาร (หน่วย SI: J K−1 mol−1)
ค่าเอนโทรปี สมบูรณ์ (S แทนที่ ΔS) ถูกกำหนดในภายหลัง โดยใช้ กลศาสตร์ทางสถิติ หรือ กฎข้อที่สามของอุณหพลศาสตร์
ในการแปลความหมายแบบจุลภาคที่ทันสมัย​​ของเอนโทรปีในกลศาสตร์ทางสถิติ เอนโทรปีคือปริมาณของข้อมูลเพิ่มเติมที่จำเป็นในการระบุสภาวะทางกายภาพที่แน่นอนของระบบ จะได้เป็นข้อมูลจำเพาะทางอุณหพลศาสตร์ของมัน การเข้าใจบทบาทของเอนโทรปีด้านอุณหพลศาสตร์ในกระบวนการต่าง ๆ ต้องมีความเข้าใจในวิธีการและเหตุผลของข้อมูลที่เปลี่ยนแปลงเมื่อระบบมีการวิวัฒนาการจากจุดเริ่มต้นของมันไปสู่สภาพขั้นสุดท้ายของมัน มันมักจะพูดได้ว่าเอนโทรปีคือการแสดงออกของความผิดปกติหรือ การสุ่ม ของระบบหนึ่ง หรือการที่เราขาดข้อมูลเกี่ยวกับมัน กฎข้อที่สองตอนนี้มักจะมองว่าเป็นแสดงออกของ สมมติฐานด้านพื้นฐานของกลศาสตร์สถิติ ผ่านนิยามที่ทันสมัย​​ของเอนโทรปี

**อ้างอิง**
หมวดหมู่:หลักการสำคัญของฟิสิกส์
อเอนโทรปี
หมวดหมู่:ฟังก์ชันสภาวะ
กฎของพลังค์

สเปคตรัมการแผ่รังสีของวัตถุดำที่อุณหภูมิต่าง ๆ
กฎของพลังค์ (Planck's law) เป็นกฎที่อธิบายสเปคตรัมการแผ่รังสี (spectral radiance) คลื่นแม่เหล็กไฟฟ้าที่ทุกความยาวคลื่นจากวัตถุดำที่อุณหภูมิหนึ่ง ๆ กฎนี้ค้นพบโดย มักซ์ พลังค์ นักฟิสิกส์ชาวเยอรมัน
กฎของพลังค์เขียนในรูปฟังก์ชันของความถี่  ได้เป็น
    
หรือเขียนในรูปฟังก์ชันของความยาวคลื่น λ ได้เป็น
    
โปรดสังเกตว่าสองสมการมีหน่วยต่างกัน สมการแรกหน่วยของสเปคตรัมการแผ่รังสีเป็นต่อความถี่ ส่วนสมการที่สองคิดต่อความยาวคลื่น สมการทั้งสองไม่สามารถแปลงกลับไปมาโดยการแทนตัวแปรตรง ๆ แต่ต้องอาศัยความสัมพันธ์
 
ความหมายและหน่วยในระบบเอสไอของแต่ละตัวแปรสรุปในตารางข้างล่างนี้
 

**อ้างอิง**
หมวดหมู่:กลศาสตร์เชิงสถิติ
หมวดหมู่:พื้นฐานของฟิสิกส์ควอนตัม
หมวดหมู่:กลศาสตร์ควอนตัม
ทางหลวงชนบท ชย.3001

ทางหลวงชนบท ชย.3001 (แยกทางหลวงหมายเลข 201 – แยกทางหลวงหมายเลข 2159) เป็นทางหลวงชนบทในอำเภอเมืองชัยภูมิ จังหวัดชัยภูมิ เส้นทางเริ่มจากทางหลวงแผ่นดินหมายเลข 201 (กิโลเมตรที่ 11+850) ที่ตำบลนาเสียว ผ่านตำบลนาฝาย และสิ้นสุดที่ตำบลห้วยต้อนบนทางหลวงแผ่นดินหมายเลข 2159 (กิโลเมตรที่ 9+200) รวมระยะทาง 24.780 กิโลเมตร ปัจจุบันอยู่ในความรับผิดชอบของสำนักงานทางหลวงชนบทที่ 5 (นครราชสีมา)

**สถานที่สำคัญ**
ตำบลนาเสียว- บ้านนาเสียว- บ้านนาวัง- บ้านนาสีนวล
ตำบลนาฝาย- บ้านห้วยชัน- มหาวิทยาลัยราชภัฎชัยภูมิ- บ้านหนองหญ้าปล้อง- บ้านหนองนกเขา
ตำบลห้วยต้อน- บ้านโป่งคองใต้- บ้านห้วยต้อน

**แหล่งข้อมูลอื่น**
  DRR MAP date=2018-04-14  กรมทางหลวงชนบท กระทรวงคมนาคม
ชย.3001
หมวดหมู่:ถนนในจังหวัดชัยภูมิ
ทางหลวงชนบท ชย.3007

ทางหลวงชนบท ชย.3007 หรือ ถนนแยกทางหลวงหมายเลข 225 - บ้านโปร่งคลองเหนือ เป็นสายทางในจังหวัดชัยภูมิ เริ่มจากทางหลวงแผ่นดินหมายเลข 225 ถึงบ้านโปร่งคลองเหนือ ตัดกับทางหลวงแผ่นดินหมายเลข 2159 ปัจจุบันอยู่ในความรับผิดชอบของกรมทางหลวงชนบท โดยใช้ชื่อรหัสสายทาง ชย.3007

**สถานที่บนเส้นทาง**
 บ้านโนนเสาเล้า- บ้านซับช่องนก- บ้านโป่งคองเหนือ (บ้านโปร่งคลองเหนือ)
ชย.3007
ชย.3007
ทางหลวงชนบท ชย.3011

ทางหลวงชนบท ชย.3011 หรือ ถนนแยกทางหลวงหมายเลข 225 - บ้านใหม่สุขประเสริฐ เป็นสายทางในจังหวัดชัยภูมิ เริ่มจากทางหลวงแผ่นดินหมายเลข 255 ถึงบ้านใหม่สุขประเสริฐ ตัดกับทางหลวงชนบท ชย.4006 ณ กม.ที่ 9 ปัจจุบันอยู่ในความรับผิดชอบของกรมทางหลวงชนบท โดยใช้ชื่อรหัสสายทาง ชย.3011

**สถานที่บนเส้นทาง**
 บ้านวังกะทะ- บ้านโป่งนก- บ้านโป่งขุนเพชร- บ้านคลองรวก- บ้านใหม่สุขประเสริฐ
ชย.3011
ชย.3011
1234 (เกมไพ่)

1234 เป็นเกมไพ่ชนิดหนึ่ง ที่ไม่ใช้สำหรับการพนัน ใช้ไพ่ 52 ใบ ผู้เล่น 2-4คน (หรือมากกว่านั้น)

**วิธีเล่น**
แจกไพ่ให้ผู้เล่นคนละ 5 ใบในตอนเริ่มเกม
เมื่อแจกครบ เปิดไพ่ใบถัดมาเป็นใบเริ่มต้น
ผู้ที่ชนะตาก่อนหน้า (หรือตามแต่ตกลง) จะได้เริ่มก่อน และวนขวา

**การลงไพ่**
การลงไพ่ ต้อง ลงไพ่ที่ผลรวมค่าของทุกใบมากกว่า ผลรวมไพ่ก่อนหน้า 1 หรือ 2 หรือ 3 หรือ 4 (+1 +2 +3 +4)
เช่น เปิดใบแรก ได้ 2 คนต่อไปจะลง 3 4 5 6 เท่านั้น
โดย
2 มีค่า 2
3 มีค่า 3
.
.
.
10 มีค่า 10
J = 11
Q = 12
K = 13
ส่วน A = 1 ยกเว้นถ้าลง A ใบเดียวจะหมายถึง -4 การลง A ใบเดียวสามารถลบแต้มรวม 4 และผ่านตาได้ (ห้ามลง A ขณะที่ไพ่ต่ำกว่า 4 : ใช้ A ได้เมื่อไพ่รวมเป็น 4 ขึ้นไป)
(ในกรณีที่ไม่มีไพ่ลง สามารถใช้ A เพื่อข้ามเราไป แล้วลดผลรวมไพ่ลง 4 ได้)

**การจั่วไพ่**
เกมนี้ ห้ามมีไพ่ในมือเกิน 5 ใบ
ห้ามจั่วเกินทีละ 3
แต่จะลงเท่าใดก็ได้เช่น
ลง 4 ใบ ก็ได้ แต่หยิบไพ่คืนได้เพียง 3 ใบ ฯลฯ

**การจบเกม**
ถ้าอีกฝ่ายไม่สามารถลงไพ่ได้ ก็จะคว่ำมือไป
คนที่เหลือสุดท้ายก็จะชนะ
หรือ
ถ้ายังตัดสินไม่ได้ จนไพ่ใบสุดท้ายในกองถูกจั่ว
จะหยุดเล่น แล้วหยิบใบสูงสุดในมือออกมา
ใครมากกว่าก็ชนะ
ถ้าชนกันคือเสมอ (ไม่ดูดอก)

**ตัวอย่าง**
1.
ใบแรกเปิดมาได้ Q (=12) ไพ่ในมือคือ 2 3 4 4 5
เราสามารถลง 4 4 5 (รวม=13=12+1) จั่ว 3 ใบ
2.
สมมติตาก่อนหน้า อีกฝ่ายลง K J 5 (=29)
เรามี 10 10 7 3 2
เราสามารถลง 10 10 7 3 (=30) ได้ แต่ควรพูดว่า (30 ลงสี่ใบ) เพื่อให้ผู้อื่นรู้ว่าตานี้ลงไปสี่ใบจึงหยิบได้แค่อีกสามใบเท่านั้น
(ถ้าตาต่อไปใช้ไพ่เพียงสองใบก็สามารถ จั่วขึ้นมือได้ ห้าใบดังเดิม
3.
สมมติตาก่อนหน้า รวม 38
เรามี K J 9 2 A
ถ้าลงหมดมือ (คือมากสุดแล้ว รวมเพียง 36 เท่านั้น) ก็ลงไม่ได้
เราสามรถใช้ A แล้วบอกว่า 34 ได้
หมวดหมู่:เกมไพ่
วิกิพีเดีย:เสนอบทความคัดสรร/งูจงอาง

=== งูจงอาง**
งูจงอาง ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# Lerdsuwa 17:39, 11 สิงหาคม 2007 (UTC)
# เนื้อหาครบถ้วนสมบูรณ์มากครับ -- Portal 09:01, 13 สิงหาคม 2007 (UTC)
คัดค้าน
#
เสนอแนะการปรับปรุง
# หนังสืออ้างอิง ของไพบูลย์ จินตกุล, สำนักพิมพ์มติชน, 2547 นี่เป็นเล่มเดียวกัน แต่ต่างหัวข้อหรือเปล่าครับ ถ้าเป็นเล่มเดียวกัน ผมว่าน่าจะใส่เป็น "ชื่อหนังสือ : หัวข้อ" ไว้ด้วยดีไหมครับ เพราะเขียนแบบนี้ถ้ามีคนสนใจไปหาหนังสือมาอ่านเพิ่มจะหาไม่เจอครับ --ScorpianPK 25px  คุยแค่ "คลิก" 05:47, 1 สิงหาคม 2007 (UTC)
#* แก้ไขแล้วครับ --ScorpianPK 25px  คุยแค่ "คลิก" 18:42, 1 สิงหาคม 2007 (UTC)
# การเรียงประโยค 
#*ประโยค ในบทนำ "งูจงอางจัดอยู่ในสกุล Ophiophagus เป็นสกุลของงูพิษที่มีผลต่อระบบประสาท มีรากศัพท์จากภาษาละตินมีความหมายว่า "กินงู" ซึ่งหมายความถึงการล่าเหยื่อของงูจงอาง เพราะงูในสกุลนี้ กินงูอื่นเป็นอาหารและมีเพียงชนิดเดียวคืองูจงอาง" อ่านดูแล้วแปลกๆ เหมือนเรียงสลับกันอยู่
#** เรียงไม่ผิดค่ะ แต่ขอให้อ่านให้เข้าใจสิว่า "งูจงอาง จัดอยู่ในสกุล Ophiophagus ซึ่งเป็นสกุลของงูที่มีพิษต่อระบบทางประสาท และมีรากศัพท์มาจากภาษาละติน ซึ่งหมายความว่า "กินงู" เพราะงูจงอางเป็นงูเพียงชนิดเดียวที่ล่าเหยื่อคืองูด้วยกันเอง--Se:Rin | พูดคุย - 01:11, 2 สิงหาคม 2007 (UTC)
#*** ถ้าเขียนเป็น "งูจงอางจัดอยู่ในสกุล Ophiophagus ซึ่งเป็นสกุลของงูพิษที่มีผลต่อระบบประสาท มีรากศัพท์จากภาษาละตินมีความหมายว่า "กินงู" เนื่องจากงูจงอางเป็นงูเพียงชนิดเดียวที่กินงูอื่นเป็นอาหาร" หรือ เป็นประโยคที่คุณ Serin เรียบเรียงในความเห็นข้างต้นจะดีไหมครับ --ScorpianPK 25px  คุยแค่ "คลิก" 03:59, 2 สิงหาคม 2007 (UTC)
#*** ผมว่าน่าจะเขียนเป็น "ชื่อสกุลนี้มีความหมายว่า "กินงู" คือระบุให้ชัดไปเลยว่าตรงไหนที่ประโยค"มีความหมายว่า..." ไปขยายน่าจะชัดเจนขึ้นนะครับSaeng Petchchai 08:53, 11 สิงหาคม 2007 (UTC)
#*ประโยค ในหัวข้อ ขนาดและรูปร่าง "งูจงอางมีลักษณะและรูปร่างที่เหมือน ๆ กัน คือมีขนาดของลำตัวใหญ่และยาว จะแตกต่างกันเพียงเล็กน้อยในเรื่องของขนาด ซึ่งเกิดจากจากวิวัฒนาการของสายพันธุ์และธรรมชาติเป็นผู้กำหนด งูจงอางเป็นงูพิษที่มีขนาดใหญ่ มีตากลมสีดำใช้สำรวจหาเหยื่อที่อยู่ในระยะไกลได้ ซึ่งการที่งูจงอางมีขนาดใหญ่ สาเหตุหลักเนื่องมาจากต้องการอาหารในการดำรงชีพมาก" อ่านแล้วยังงงๆ อ่านแล้วสรุปได้ว่า งูจงอางเป็นงูขนาดใหญ่ ที่เกิดจากวิวัฒนาการ เพื่อการดำรงชีวิตที่ต้องการการกินอาหารมาก ผมเข้าใจถูกรึเปล่าครับ --Sry85 14:57, 1 สิงหาคม 2007 (UTC)
#**งงตรงไหนอีกคะ งูจงอางมีหลายสายพันธุ์ พบได้ทั่วไปในประเทศไทยแต่ทางภาคใต้จะเยอะที่สุด และที่สำคัญคือมันจะอาศัยอยู่ทุกที่ เรื่องขนาดและรูปร่างย่อมที่จะแตกต่างกันอย่างชัดเจนอยู่แล้ว เพราะเกิดจากการวิวัฒนาการและธรรมชาติ งงอีกหรือเปล่าคะ? และการที่มันมีขนาดใหญ่ สายตาดีในการล่าเหยื่อ ก็เพราะว่ามันต้องกินงูเป็นอาหารในการดำรงชีพมากไงคะ เข้าใจถูกแล้ว...แหม ผ่าน GA มาได้ FA ยังมี comment นอกเหนือจากที่คิดเอาไว้อีกนะเนี่ย?--Se:Rin | พูดคุย - 01:11, 2 สิงหาคม 2007 (UTC)
น่าจะมีรายละเอียดเรื่องพิษของงูมากกว่านี้ เช่น ที่บอกว่ามีผลต่อระบบประสาทและโลหิต มันมีผลยังไง น่าจะขยายความ และเพิ่มเติมข้อมูลถึงการแก้ไขเบื้องต้นเมื่อถูกงูจงอาจกัดนะ
วิกิพีเดีย:เสนอบทความคัดสรร/จังหวัดสุราษฎร์ธานี

=== จังหวัดสุราษฎร์ธานี**
จังหวัดสุราษฎร์ธานี ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# 
คัดค้าน
# ScorpianPK 25px  คุยแค่ "คลิก" 06:23, 31 กรกฎาคม 2007 (UTC) เห็นมีการไล่ใส่โครง-ส่วนเต็มไปหมดครับ ดังนั้น ยังไม่สมควรขึ้นเป็น FA 
# Portal 07:24, 5 สิงหาคม 2007 (UTC) ไม่สมควรเป็น FA ครับ มีเนื้อหาบางส่วนที่ยังไม่สมบูรณ์ เห็นมีแม่แบบ โครง-ส่วนอยู่เต็มไปหมด แล้วก็มีข้อมูลบางจุดขาดแหล่งอ้างอิงด้วย 
เสนอแนะการปรับปรุง
# ยังมีเนื้อหาที่ต้องเพิ่ม เพื่อความสมบูรณ์ที่จะเป็น FA ครับ --Sry85 14:22, 31 กรกฎาคม 2007 (UTC)
#* ทำเนียบผู้ว่าไม่มีคงไม่เสียหายครับ และโครง-ส่วนที่คุณ Unknown 00011 ใส่ไว้ตอนนี้บางอันก็ดูไม่สำคัญนะครับ ถ้าไม่มีการเติมข้อมูลสักพักจะต้องโดนเอาออก เพราะบทความนี้เป็น GA ด้วยครับ --ScorpianPK 25px  คุยแค่ "คลิก" 20:51, 1 สิงหาคม 2007 (UTC)
#** คิดว่า ทำเนียบผู้ว่า อาจจะใส่เป็นแหล่งข้อมูลอื่นได้นะครับ --KINKKU • ANANAS 17:02, 3 สิงหาคม 2007 (UTC)
# สำหรับทำเนียบผู้ว่าราชการจังหวัดสุราษฎร์ธานีนั้น ผมได้ทำแยกไว้เป็นอีกบทความแล้วท่านสามารถกดดูได้ที่นี่ครับ! --unknown_00011 11:24, 7 สิงหาคม 2007 (UTC)
# "แล้วก็มีข้อมูลบางจุดขาดแหล่งอ้างอิงด้วย"  มีแต่คอมเม้นต์มาอย่างเดียว ไล่ใส่แม่แบบต้องการอ้างอิงเฉพาะส่วนให้ด้วยก็ดี ใครผ่านไปมาจะได้มาเติมให้ --unknown_00011 20:13, 11 สิงหาคม 2007 (UTC)
# ทำไมหัวข้อประเพณีและวัฒนธรรมตรงการละเล่นพื้นบ้านและอาหารพื้นบ้านถึงเขียนแบบไม่มีเกริ่นอะไรเลย มาถึงก็เขียนว่าได้แก่อะไรบ้าง แบบนี้จะไปเป็นบทความคัดสรรได้เหรอ แล้วตราลูกเสือนี่สำคัญยังไงถึงมีในกล่ิอง 4 เหลี่ยมข้าง ๆ คู่กับตราประจำจังหวัดด้วย แต่ทำไมไม่มีในบทความสักนิด งง ๆ
#* ตรงการละเล่นพื้นบ้านและอาหารพื้นบ้านไม่จำเป็นต้องเกริ่นนำ เพราะว่ามันไม่เกี่ยวกับตัวจังหวัดโดยตรง หากต้องการเพิ่มข้อมูลควรสร้างบทความใหม่แล้วทำลิงค์น้ำเงินโยงไปแทน
#* ความจริงแล้วนั้น ตราลูกเสือประจำจังหวัดมีอยู่ในกล่องข้อมูลของจังหวัดในวิกิพีเดียครับ
วิกิพีเดีย:เสนอบทความคัดสรร/เจค จิลเลนฮอล

=== เจค จิลเลนฮอล**
เจค จิลเลนฮอล ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# ถ้าเนื้อหาเหมือนกับวิกิอังกฤษก็คงไม่ต้องปรับปรุงอะไรมาก เพราะที่นั่นก็ได้เป็น FA (ที่เข้มงวดกว่า) อยู่แล้ว --Octahedron80 04:21, 5 สิงหาคม 2007 (UTC)
#เห็นด้วยครับ--ScorpianPK 25px  คุยแค่ "คลิก" 08:57, 5 สิงหาคม 2007 (UTC)
# สมบูรณ์ดีครับ -- Lerdsuwa 16:11, 9 สิงหาคม 2007 (UTC)
# สนับสนุน เนื้อหาครบถ้วนดี --ธวัชชัย 08:53, 31 สิงหาคม 2007 (ICT)
คัดค้าน
เสนอแนะการปรับปรุง
# ขอสอบถามผู้เชี่ยวชาญหน่อยครับ เกี่ยวกับนามสกุล เขียนเป็นภาษาไทยถึงจะถูกต้อง ผมเพิ่งค้นพบว่าต้องนามสกุลว่า  Jill-en-hall 'dʒɪlənhɑl ควรเขียนว่า จิลเลนฮาล หรือ จิลเลนฮอล ครับ ชักไม่แน่ใจ จะได้ทำการแก้ไข --Sry85 15:13, 1 สิงหาคม 2007 (UTC)
#* เอ่อออกตัวก่อนนะครับไม่ได้เป็นผู้เชี่ยวชาญแต่ผมว่าน่าจะอ่านว่า จิลล์-เอน-ฮอล เลยน่าจะเขียนเป็น จิลเลนฮอล ครับ อาจรอความเห็นคนอื่นเพิ่ม --Manop | พูดคุย 18:04, 2 สิงหาคม 2007 (UTC)
#* ถูกต้องนะคร้าบ --Octahedron80 12:25, 4 สิงหาคม 2007 (UTC)
#** ได้แก้ไข นามสกุล แล้วครับ รวมถึงแก้ชื่อบทความด้วย --Sry85 13:26, 4 สิงหาคม 2007 (UTC)
# ตัวอักษรเอียง เห็นตัวอักษรเอียงหลายแห่ง มีการกำหนดรูปแบบการใช้ตัวอักษรภาษาไทยเป็นตัวเอียงในวิกิพีเดียหรือยังครับ ว่าควรใช้ในกรณีไหนบ้าง จะได้เป็นตัวอย่างในการเขียนบทความไปเลยครับ --ScorpianPK 25px  คุยแค่ "คลิก" 12:18, 4 สิงหาคม 2007 (UTC)
#* ในบทความนี้ มีหลักเกณฑ์ในการใช้ตัวเอียง ตรงที่เป็นชื่อภาพยนตร์ /ละคร ตามแบบภาษาอังกฤษ เพื่อให้อ่านง่ายขึ้นครับ  --Sry85 13:26, 4 สิงหาคม 2007 (UTC)
วิกิพีเดีย:เสนอบทความคัดสรร/ไดอานา เจ้าหญิงแห่งเวลส์/กรุ 1

=== ไดอานา เจ้าหญิงแห่งเวลส์**
ไดอานา เจ้าหญิงแห่งเวลส์ ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# 
คัดค้าน
#
เสนอแนะการปรับปรุง
# มันดูขาดๆหายตรงลิงก์นะครับ ส่วนอ้างอิงก็รู้สึกว่าจะน้อยไปหน่อยแค่สามเล่มเอง อย่างไรก็ตามถ้าปรับปรุงอีกเล็กน้อย อาจจะเป็นบทความคัดสรรได้ --Passawuth 06:36, 20 กรกฎาคม 2007 (UTC)
# รายละเอียดหลายส่วนน่าจะมีการอ้างอิงหลังข้อความเพื่อเป็นยืนยันข้อความนั้น นอกเหนือจากรายการหนังสือที่ท้ายบทความ (อาจระบุเป็นเลขหน้าถ้าทำได้) และชื่อหนังสือเจ้าหญิงไดอานาในดวงใจ น่าจะระบุข้อมูลมากกว่านี้ --KINKKU • ANANAS 07:43, 20 กรกฎาคม 2007 (UTC)
# คำถามเรื่องการใช้คำราชาศัพท์/ไม่คำราชาศัพท์ ยังไม่มีการตอบ ไดอาน่าเกิดเป็นสามัญชนและตายเป็นสามัญชน ในความเห็นส่วนตัว ไม่ควรใช้่คำราชาศัพท์ในบทความ และไม่ควรใช้่คำราชาศัพท์ปนกับคำธรรมดา (ดูเหตุผลในหน้า พูดคุย:ไดอานา เจ้าหญิงแห่งเวลส์). Patiwat 25px 04:27, 30 กรกฎาคม 2007 (UTC)
# เหมือนขาดเรื่องการศึกษาของพระองค์ / น่าจะมีเรื่องอื่นนอกจากพระประวัติ เช่นเรื่องส่วนพระองค์/ น่าจะมีพูดถึงคอนเสิร์ตรำลึกถึงการจากไปของพระองค์ ครบ 10 ปี --Sry85 11:22, 31 กรกฎาคม 2007 (UTC)
#เห็นเมื่อเร็ว ๆ นี้มีการสรุปคดีที่เกี่ยวข้องกับพระองค์ไม่รู้ได้เพิ่มข้อมูลลงไปหรือยัง--ScorpianPK 25px  คุยแค่ "คลิก" 06:48, 2 สิงหาคม 2007 (UTC)
บิลคินตัน กล่าวถึงเจ้าหญิงทำไมต้องเขียนเป็นภาษาอังกฤษด้วยอะ อ่านไม่ออกอะว่ามันแปลว่าอะไร
วิกิพีเดีย:เสนอบทความคัดสรร/ภาพยนตร์ไทย

=== ภาพยนตร์ไทย**
ภาพยนตร์ไทย ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# ครบดีครับ --ScorpianPK 25px  คุยแค่ "คลิก" 21:51, 8 สิงหาคม 2007 (UTC)
# สมบูรณ์ดีครับ -- Lerdsuwa 16:12, 9 สิงหาคม 2007 (UTC)
คัดค้าน
#
เสนอแนะการปรับปรุง
#
วิกิพีเดีย:เสนอบทความคัดสรร/มอร์นิงมุซุเมะ

=== มอร์นิงมุซุเมะ**
มอร์นิงมุซุเมะ ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# สนับสนุนครับ --Sry85 05:34, 18 สิงหาคม 2007 (UTC)
คัดค้าน
#
เสนอแนะการปรับปรุง- รูปภาพ รูปไม่มีแหล่งที่มานะครับ--ScorpianPK 25px  คุยแค่ "คลิก" 12:15, 4 สิงหาคม 2007 (UTC)
** ผมได้ลงแหล่งที่มาในภาพที่ไม่ได้ระบุแหล่งที่มา และเปลี่ยนภาพประกอบบางภาพที่ไม่สามารถสืบค้นแหล่งที่มาได้ หมดทุกภาพแล้วครับ -- Glass Mask ๑๗.๒๖ น. ๑๖ สิงหาคม พ.ศ. ๒๕๕๐ (UTC) - เนื้อหา อ่านยากนะครับว่าไป น่าจะมีการเรียบเรียงใหม่ --Manop | พูดคุย 21:59, 8 สิงหาคม 2007 (UTC)
** กำลังดำเนินการเรียบเรียงเนื้อหาและการใช้ภาษาใหม่ให้กระชับขึ้น โดยจะรายงานความคืบหน้าอีกครั้งเมื่อเสร็จสิ้นการเรียบเรียงทั้งหมดแล้ว -- Glass Mask ๑๑.๒๑ น. ๒๑ สิงหาคม พ.ศ. ๒๕๕๐ (UTC)
อ่านแล้วปวดหัว เนื้อหาเยอะไปหมด แล้วที่บอกว่า มอร์นิงมุซุเมะคือกลุ่มนักร้องที่มียอดจำหน่ายผลงานสูงที่สุดตลอดกาลในประเทศญี่ปุ่น อันนี้จริง ๆ เหรอ
วิกิพีเดีย:เสนอบทความคัดสรร/มารายห์ แครี/กรุ 1

=== มารายห์ แครี**
มารายห์ แครี ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# 
คัดค้าน
#
เสนอแนะการปรับปรุง
# การใช้ภาษา  อยากให้ขัดเกลา/เรียบเรียงภาษาให้กระชับและเป็นสำนวนที่ใช้ในสารานุกรมมากกว่านี้ และเปลี่ยนการใช้คำบางคำให้เป็นทางการมากยิ่งขึ้น คำใดที่มีคำแปลเป็นภาษาไทย หรือใช้คำภาษาไทยมาเทียบเคียงได้ก็ควรจะใช้ครับ แต่ในระดับโครงสร้าง ต้องถือว่าเป็นบทความที่มีเนื้อหาครบถ้วนมากครับ -- Glass Mask ๑๗.๒๓ น. ๒๒ สิงหาคม พ.ศ. ๒๕๕๐ (UTC)
#* ผมได้ทำการเกลาภาษา เรียบเรียง ให้เป็นลักษณะสารานุกรมมากขึ้น โดยเฉพาะในเรื่องการทับศัพท์ของคำบางคำ แต่บางคำยังคงไว้ เพราะจะคุ้นเคยมากกว่าถ้าทับศัพท์ เช่น รีมิกซ์ เป็นต้น และได้ตัดบางคำที่ไม่จำเป็นออกบ้าง --Sry85 14:33, 22 สิงหาคม 2007 (UTC)
# วิกิลิงก์  มีวิกิลิงก์ซ้ำ ๆ อยู่พอควร เช่นคำว่า บิลบอร์ด หรือบางอันอาจจะไม่สำคัญถึงขนาดจะต้องใส่ทุกอันที่ลิงก์ได้ครับ (เช่นคำว่า "เพลง" ในประโยคที่มีเรื่องอื่นเป็นใจความสำคัญกว่า)
#* ได้นำลิงก์บางอันออกบ้างแล้ว 19:08, 24 สิงหาคม 2007 (UTC)
# มีเรื่องอื่น ๆ นอกจากร้องเพลง การแสดงเปล่า เช่น เจ๊เขาได้เรียนหนังสือเปล่า จบชั้นไหน
#* เรียนหนังสือจบมัธยมครับ มีอยู่ในบทความแล้ว ในหัวข้อ "ชีวิตในวัยเด็กและครอบครัว ปี 1970 ถึง 1990" ส่วนเรื่องอื่น ๆ ที่เพิ่มไปนอกจากการแสดง ก็เป็นเรื่องกิจกรรมต่าง ๆ  หัวข้อทั้งหมด ตามบทความ Mariah Carey ที่เป็นบทความคัดสรรของภาษาอังกฤษครับ --Sry85 05:29, 25 สิงหาคม 2007 (UTC)
วิกิพีเดีย:เสนอบทความคัดสรร/รัฐประหารในประเทศไทย พ.ศ. 2549

=== รัฐประหารในประเทศไทย พ.ศ. 2549**
รัฐประหารในประเทศไทย พ.ศ. 2549 ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# สนับสนุนครับ --Sry85 04:31, 5 สิงหาคม 2007 (UTC)
# สนับสนุนเช่นกันครับ Saeng Petchchai 08:46, 11 สิงหาคม 2007 (UTC)
# เนื้อหาครบถ้วนดีครับ -- Portal 09:02, 13 สิงหาคม 2007 (UTC)
# สนับสนุนครับ Pastman 14:36, 24 สิงหาคม 2007 (UTC)
คัดค้าน
#
เสนอแนะการปรับปรุง
# รูปภาพ บางภาพไม่มีแหล่งที่มานะครับ --ScorpianPK 25px  คุยแค่ "คลิก" 09:00, 5 สิงหาคม 2007 (UTC)
#* ได้ซ่อนภาพที่ไม่มีแหล่งที่มาไว้ก่อน รอการใส่ที่มา หรือ ลบออก --Sry85 15:43, 21 สิงหาคม 2007 (UTC)
#เห็นแล้วไม่เข้าใจว่าตรงหัวข้อ ก่อนรัฐประหาร 2 นี่มันคืออะไร อ่านไปอีกหัวข้อก้อเจอ34 เช้าวันที่ 19 กันยายน ... งงว่าเขาใส่อ้างอิงกันแปลกดีเนอะ แล้วข้อมูลปลีกย่อยนี่ก็ งง ๆ บางอันไม่เห็ยว่าเลยว่าข้อความนั้นมันสัมพันธ์กับการทำรัฐประหารยังไง ยิ่งอ่านยิ่งงง 58.8.104.69
วิกิพีเดีย:เสนอบทความคัดสรร/วชิราวุธวิทยาลัย

=== วชิราวุธวิทยาลัย**
วชิราวุธวิทยาลัย ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# 
คัดค้าน
# เนื้อหาค่อนข้างน้อยครับ น่าจะเหมาะเป็น GA มากกว่า FA -- Portal 09:03, 13 สิงหาคม 2007 (UTC)
เสนอแนะการปรับปรุง
# อยากให้เพิ่มเนื้อหาประวัติมากกว่านี้ เพราะโรงเรียนนี้มีประวัติศาสตร์อันยาวนานร่วมร้อยปีและน่าสนใจอย่างยิ่ง --Sry85 17:34, 3 สิงหาคม 2007 (UTC)
# เนื่องจากโรงเรียน เป็นอาคารอนุรักษ์ดีเด่น จึงอยากให้เพิ่มเนื้อหาทางด้านสถาปัตยกรรม กลุ่มอาคาร และคณะต่างๆ  --Sry85 17:34, 3 สิงหาคม 2007 (UTC)
# บทนำน่าจะเป็นการสรุปเนื้อหาโดยรวมของบทความ --Sry85 17:38, 3 สิงหาคม 2007 (UTC)
# รูป ติดปัญหาแหล่งที่มาของรูปอยู่นะครับ --ScorpianPK 25px  คุยแค่ "คลิก" 12:14, 4 สิงหาคม 2007 (UTC)
ทำไมไม่เติมข้อมูลกล่องด้านขวาให้หมดละ
วิกิพีเดีย:เสนอบทความคัดสรร/สมเด็จพระนางเจ้าสุขุมาลมารศรี พระอัครราชเทวี

=== สมเด็จพระนางเจ้าสุขุมาลมารศรี พระอัครราชเทวี**
สมเด็จพระนางเจ้าสุขุมาลมารศรี พระอัครราชเทวี ถูกเสนอเมื่อ 29 กรกฎาคม พ.ศ. 2550 และจะได้รับการพิจารณาภายในวันที่ 12 สิงหาคม พ.ศ. 2550
 เสนอชื่อ Sry85
สนับสนุน 
# สนับสนุน --Sry85 04:29, 5 สิงหาคม 2007 (UTC)
# สนับสนุน--ScorpianPK 25px  คุยแค่ "คลิก" 15:01, 12 สิงหาคม 2007 (UTC)
คัดค้าน
#
เสนอแนะการปรับปรุง
# รูปภาพ ติดปัญหาแหล่งที่มาของภาพ 1 ภาพนะครับ --ScorpianPK 25px  คุยแค่ "คลิก" 09:01, 5 สิงหาคม 2007 (UTC)
#* ผู้อัปโหลดระบุแหล่งที่มาแล้ว --ScorpianPK 25px  คุยแค่ "คลิก" 13:53, 12 สิงหาคม 2007 (UTC)
วิกิพีเดีย:เสนอบทความคัดสรร/แม่พิมพ์

=== **
 เสนอชื่อโดย ~~~

**รายการตรวจ**
ผู้ทบทวนหลัก: (ลงชื่อผู้ทบทวนหลักที่นี่)

**เสนอแนะการปรับปรุง**
#
มหาวิทยาลัยริไจนา

มหาวิทยาลัยริไจนา (University of Regina) เป็นมหาวิทยาลัยของรัฐบาลในรัฐซัสแคตเชวัน ประเทศแคนาดา มีนักศึกษาประมาณ 12,800 คน

**ประวัติ**
มหาวิทยาลัยริไจนามีต้นกำเนิดจากวิทยาลัยริไจนา (Regina College) ซึ่งเป็นโรงเรียนระดับมัธยมที่ก่อตั้งขึ้นในปี พ.ศ. 2454 แรกเริ่มมีนักเรียนเพียง 27 คน ต่อมามีการเปิดหลักสูตรในระดับประกาศนียบัตร โดยเป็นวิทยาเขตหนึ่งของมหาวิทยาลัยซัสแคตเชวัน (University of Saskatchewan) และได้แยกตัวออกเป็นมหาวิทยาลัยในปี พ.ศ. 2517 เงินทุนของมหาวิทยาลัยประจำปี 2550-2551 เป็นจำนวนเงินประมาณ 4,200,000,000 บาท

**คณะที่เปิดสอน**
top
ปัจจุบันมหาวิทยาลัยริไจนาประกอบด้วย 9 คณะ 25 ภาควิชา มีศูนย์วิจัยและวิทยาเขตรวม 13 แห่ง เปิดสอนทั้งในระดับปริญญาตรี ปริญญาโทและปริญญาเอก- คณะบริหารธุรกิจ - คณะศิลปศาสตร์ - คณะศึกษาศาสตร์ - คณะวิศวกรรมศาสตร์ - คณะศิลปกรรมศาสตร์ - คณะกายภาพบำบัดและสุขภาพศึกษา - คณะวิทยาศาสตร์ - คณะสังคมสงเคราะห์ศาสตร์ - คณะบัณฑิตศึกษาและงานวิจัย (Faculty of Graduate Studies and Research) โดยการประสานความร่วมมือกับคณะข้างต้น

**วิทยาลัยในเครือ**
thumb- มหาวิทยาลัยเฟิสต์เนชันส์แห่งแคนาดา (First Nations University of Canada)- วิทยาลัยแคมเปียน (Campion College)- วิทยาลัยลูเธอร์ (Luther College) - เปิดสอนในระดับมัธยมศึกษา ปัจจุบันมีนักเรียนประมาณ 500 คน คณาจารย์ประมาณ 30 คน

**สมาคมนักเรียนไทยแห่งมหาวิทยาลัยริไจนา**
สมาคมนี้ก่อตั้งขึ้นมาเพื่อเป็นศูนย์กลางให้นักเรียนไทยหรือผู้สนใจในวัฒนธรรมไทย ได้มีโอกาสมาทำกิจกรรมร่วมกัน รวมทั้งยังเป็นการเผยแพร่วัฒนธรรมไทย โดยสมาคมได้ดำเนินการจัดกิจกรรมเพื่อเผยแพร่วัฒธรรมเป็นประจำทุก ๆ ปี และได้รับการตอบรับที่ดีจาก นักศึกษาและบุคลากรใน มหาวิทยาลัยรวมทั้งชาวเมืองริไจนา ปัจจุบันมีนักเรียนไทยอยู่ประมาณ 30 คน ศึกษาในระดับปริญญาตรี ปริญญาโทและปริญญาเอก

**ศิษย์เก่าที่มีชื่อเสียง**
 ฯพณฯ ราล์ฟ เอ็ดวาร์ด กูดเอล (The Honourable Ralph Edward Goodale)  อดีตรัฐมนตรีว่าการกระทรวงการคลัง ประเทศแคนาดา- ดร.จอห์น รอเบิร์ต ฮิวสัน (Dr.John Robert Hewson) นักเศรษฐศาสตร์และอดีตหัวหน้าพรรคเสรีนิยม (Liberal Party) ประเทศออสเตรเลีย

**แหล่งข้อมูลอื่น**
  เว็บไซต์มหาวิทยาลัยริไจนา-  สมาคมนักเรียนไทยแห่งมหาวิทยาลัยริไจนา date=2007-05-21 -  English as a Second Language Program มหาวิทยาลัยริไจนา
หมวดหมู่:สถาบันอุดมศึกษาในประเทศแคนาดา
หมวดหมู่:รัฐซัสแคตเชวัน
สุรามหาคุณ

บริษัท สุรามหาคุณ จำกัด  จัดตั้งเมื่อวันที่ 6 ตุลาคม พ.ศ. 2502  เป็นบริษัทที่ได้สัมปทานในการผลิตและจำหน่ายสุราของโรงงานสุราบางยี่ขัน เป็นเวลา 10 ปี นับจากปี พ.ศ. 2503 ถึงปี พ.ศ. 2512 โดยมีการกำหนดค่าเช่าไว้ปีละ 41 ล้านบาทซึ่ง มีเจ้าของ  คือ "สหัท มหาคุณ" ที่มีความสนิทสนมกับจอมพลสฤษดิ์ ธนะรัชต์และผู้ร่วมลงทุนคือ  อุเทน เตชะไพบูลย์  และเถลิง เหล่าจินดา และได้ผลิตสุรายี่ห้อ แม่โขง 

**อ้างอิง**
หมวดหมู่:บริษัทของไทย
หมวดหมู่:บริษัทเอกชน
หมวดหมู่:บริษัทที่ก่อตั้งในปี พ.ศ. 2502
หมวดหมู่:ฮานอย

หมวดหมู่:เมืองหลวงในทวีปเอเชีย
หมวดหมู่:นครในประเทศเวียดนาม
หมวดหมู่:จังหวัดของประเทศเวียดนาม
หมวดหมู่:ดินดอนสามเหลี่ยมปากแม่น้ำแดง
อนุสรณ์สถานทางประวัติศาสตร์เกียวโตโบราณ

อนุสรณ์สถานทางประวัติศาสตร์เกียวโตโบราณ (古都京都の文化財; Historic Monuments of Ancient Kyoto) เป็นแหล่งมรดกโลกที่ตั้งอยู่ในนครเกียวโตและเมืองอูจิ จังหวัดเกียวโต และเมืองโอตสึ จังหวัดชิงะ ได้รับการขึ้นทะเบียนเป็นแหล่งมรดกโลกเมื่อ พ.ศ. 2537

**มรดกโลก**
อนุสรณ์สถานทางประวัติศาสตร์เกียวโตโบราณขึ้นทะเบียนให้เป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 18 เมื่อ พ.ศ. 2537 (ค.ศ. 1994) ที่จังหวัดภูเก็ต ประเทศไทย โดยผ่านเกณฑ์การพิจารณาดังนี้- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม - (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

**รายนามสถานที่**

**แหล่งข้อมูลอื่น**
  Historic Monuments of Ancient Kyoto (Kyoto, Uji and Otsu Cities) - UNESCO World Heritage Centre-  World Heritage Historic Monuments of Ancient Kyoto-  Welcome to Kyoto - World Heritage Map date=2005-04-28 
หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:จังหวัดเกียวโต
หมวดหมู่:จังหวัดชิงะ
ไฮโดรโฟบิก

หยดน้ำบนใบไม้ที่มีสมบัติไฮโดรโฟบิก
ไฮโดรโฟบิก (hydrophobic) ซึ่งหมายถึง ไม่ชอบน้ำ สารเหล่านี้ไม่สามารถแตกตัวให้ไอออนได้หรือเป็นโมเลกุลที่ไม่มีขั้วจึงไม่สามารถยึดติดกับโมเลกุลของน้ำได้
ไฮโดรโฟบิก มีที่มาจากคำว่า ไฮโดร แปลว่าน้ำ และ โฟบิก แปลว่า กลัว
ฮไฮโดรโฟบิก
อำเภอแวงน้อย

แวงน้อย เป็นอำเภอหนึ่งของจังหวัดขอนแก่น

**ที่ตั้งและอาณาเขต**
อำเภอแวงน้อย มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอแวงใหญ่- ทิศตะวันออก ติดต่อกับอำเภอพล- ทิศใต้ ติดต่อกับอำเภอบัวลายและอำเภอบัวใหญ่ (จังหวัดนครราชสีมา)- ทิศตะวันตก ติดต่อกับอำเภอแก้งสนามนาง (จังหวัดนครราชสีมา) และอำเภอคอนสวรรค์ (จังหวัดชัยภูมิ)

**ประวัติ**
"แวงน้อย" เมื่อร้อยกว่าปีก่อนเป็นหมู่บ้านตั้งอยู่ริมหนองน้ำซึ่งมีต้นแวง ลักษณะคล้ายต้นกกขึ้นอยู่เป็นจำนวนมาก ชาวบ้านจึงตั้งชื่อหมู่บ้านว่า “บ้านแวงน้อย” ในตำบลแวงน้อย ต่อมามีความเจริญขึ้นและได้เปลี่ยนสภาพจากหมู่บ้านเล็ก เป็นหมู่บ้านที่มีขนาดใหญ่และเป็นศูนย์กลางการค้าและการคมนาคมของหลายหมู่บ้าน ในปี พ.ศ. 2492 เมื่อทางราชการเห็นว่าตำบลแวงน้อยมีพื้นที่กว้างขวาง จึงแบ่ง 4 หมู่บ้านไปรวมกับบางส่วนของตำบลคอมฉิม ตั้งเป็นตำบลโนนทองและแบ่ง 18 หมู่บ้านของตำบลแวงน้อย ตั้งเป็นตำบลโคกสง่า ในปี พ.ศ. 2501 ได้แยกพื้นที่ 6 หมู่บ้านจากตำบลแวงน้อยกับ 6 หมู่บ้านจากตำบลโคกสง่า ตั้งเป็นตำบลละหานนา
ในปี พ.ศ. 2508 ได้แยกพื้นที่บางส่วนของตำบลละหานนา ตั้งเป็นตำบลท่าวัด และจัดตั้งตำบลอีกครั้งโดยตั้งตำบลก้านเหลือง โดยแบ่งจาก 11 หมู่บ้านของตำบลแวงน้อย ในปี พ.ศ. 2511 ปี พ.ศ. 2513 ได้แยก 6 หมู่บ้านจากตำบลโนนทอง ตั้งเป็นตำบลท่านางแนว กับแยก 8 หมู่บ้านจากตำบลโคกสง่า ตั้งเป็น ตำบลทางขวาง
วันที่ 26 พฤษภาคม พ.ศ. 2514 ทางราชการเห็นว่าพื้นที่ทั้ง 6 ตำบล ได้แก่ ตำบลแวงน้อย ตำบลโคกสง่า ตำบลละหานนา ตำบลท่าวัด ตำบลท่านางแนว และตำบลทางขวาง เป็นพื้นที่ห่างไกลจากอำเภอพล จึงได้แยกตั้งขึ้นเป็น กิ่งอำเภอแวงน้อย ตั้งที่ว่าการกิ่งที่บ้านโคกสี ตำบลแวงน้อย รวมทั้งตั้งสุขาภิบาลแวงน้อย เพื่อการทะนุบำรุงท้องถิ่น และได้รับการยกฐานะเป็น อำเภอแวงน้อย ในวันที่ 21 สิงหาคม พ.ศ. 2518

**การแบ่งเขตการปกครอง**

**การปกครองส่วนภูมิภาค**
อำเภอแวงน้อยแบ่งเขตการปกครองออกเป็น 6 ตำบล 74 หมู่บ้าน ได้แก่

**การปกครองส่วนท้องถิ่น**
ท้องที่อำเภอแวงน้อยประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลแวงน้อย ครอบคลุมพื้นที่บางส่วนของตำบลแวงน้อย- เทศบาลตำบลก้านเหลือง  ครอบคลุมพื้นที่ตำบลก้านเหลืองทั้งตำบล- องค์การบริหารส่วนตำบลแวงน้อย ครอบคลุมพื้นที่ตำบลแวงน้อย (นอกเขตเทศบาลตำบลแวงน้อย)- องค์การบริหารส่วนตำบลท่านางแนว ครอบคลุมพื้นที่ตำบลท่านางแนวทั้งตำบล- องค์การบริหารส่วนตำบลละหานนา ครอบคลุมพื้นที่ตำบลละหานนาทั้งตำบล- องค์การบริหารส่วนตำบลท่าวัด ครอบคลุมพื้นที่ตำบลท่าวัดทั้งตำบล- องค์การบริหารส่วนตำบลทางขวาง ครอบคลุมพื้นที่ตำบลทางขวางทั้งตำบล

**อ้างอิง**

แวงน้อย
อำเภอภาชี

ภาชี เป็นอำเภอหนึ่งในจังหวัดพระนครศรีอยุธยา อยู่ทางทิศตะวันออกของศูนย์กลางจังหวัด เป็นอำเภอที่มีอาณาเขตติดต่อกับจังหวัดสระบุรี

**ที่ตั้งและอาณาเขต**
อำเภอภาชีตั้งอยู่ทางตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอท่าเรือ- ทิศตะวันออก ติดต่อกับอำเภอหนองแซงและอำเภอหนองแค (จังหวัดสระบุรี)- ทิศใต้ ติดต่อกับอำเภออุทัย - ทิศตะวันตก ติดต่อกับอำเภอนครหลวง

**การแบ่งเขตการปกครอง**

**การปกครองส่วนภูมิภาค**
อำเภอภาชีแบ่งพื้นที่การปกครองออกเป็น 8 ตำบล 72 หมู่บ้าน

**การปกครองส่วนท้องถิ่น**
ท้องที่อำเภอภาชีประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลภาชี ครอบคลุมพื้นที่ตำบลภาชีทั้งตำบลและตำบลไผ่ล้อม เฉพาะบางส่วนของหมู่ที่ 1- องค์การบริหารส่วนตำบลโคกม่วง ครอบคลุมพื้นที่ตำบลโคกม่วงทั้งตำบล- องค์การบริหารส่วนตำบลระโสม ครอบคลุมพื้นที่ตำบลระโสมทั้งตำบล- องค์การบริหารส่วนตำบลหนองน้ำใส ครอบคลุมพื้นที่ตำบลหนองน้ำใสทั้งตำบล- องค์การบริหารส่วนตำบลดอนหญ้านาง ครอบคลุมพื้นที่ตำบลดอนหญ้านางทั้งตำบล- องค์การบริหารส่วนตำบลไผ่ล้อม ครอบคลุมพื้นที่ตำบลไผ่ล้อม (นอกเขตเทศบาลตำบลภาชี)- องค์การบริหารส่วนตำบลกระจิว ครอบคลุมพื้นที่ตำบลกระจิวทั้งตำบล- องค์การบริหารส่วนตำบลพระแก้ว ครอบคลุมพื้นที่ตำบลพระแก้วทั้งตำบล

**สถานศึกษา**
โรงเรียนภาชี"สุนทรวิทยานุกุล" เปิดสอนในระดับมัธยมศึกษาตอนต้น - มัธยมศึกษาตอนปลาย เป็นสถานศึกษาขนาดใหญ่เป็นโรงเรียนประจำอำเภอภาชี
*โรงเรียนรอตเสวกวิทยา โรงเรียนเอกชนในอำเภอภาชี

**สถานที่ท่องเที่ยว**
 วัดตะโก (หลวงพ่อรวย)  ตั้งอยู่เลขที่ 31 บ้านตะโก หมู่ที่ 2 ตำบลดอนหญ้านาง- Sriayuthaya Lion Park ศรีอยุธยา ไลอ้อน ปาร์ค

**การขนส่ง**
รถไฟ- 20px การรถไฟแห่งประเทศไทย – inline=yes และ inline=yes
** สถานีพระแก้ว – สถานีชุมทางบ้านภาชี – ที่หยุดรถดอนหญ้านาง
ทางหลวง- 33 ถนนสุวรรณศร

**แหล่งข้อมูลอื่น**
  ข้อมูลตำบลในจังหวัดพระนครศรีอยุธยาจากเว็บไซต์ ThaiTambon.com date=2011-04-25 

ภาชี